[{"text_idx": "#000002", "text": "Cafodd Baton of Hope ei dechrau gan Mike McCarthy a Steve Phillip a ddaeth i gysylltiad a\u0302\u2019i gilydd yn dilyn marwolaethau eu meibion, Ross a Jordan, oherwydd hunanladdiad."}, {"text_idx": "#000003", "text": "\u201cDaethpwyd a\u0302 ni at ein gilydd drwy amgylchiadau trasig \u2013 dau dad yn rhannu galar cyffredin. Pob un eisiau gwneud gwahaniaeth, ac yn benderfynol na ddylai marwolaeth ein meibion fod yn ofer. Trwy ein cyfeillgarwch sylweddolom y gallem, drwy greu undod pwrpas, newid pethau a chreu mudiad y gobeithiwn fydd yn atal cymaint o bobl rhag cymryd eu bywydau eu hunain.\u201d"}, {"text_idx": "#000005", "text": "Mae eu menter yn rhan o fudiad cynyddol sy\u2019n dyheu am gymdeithas heb hunanladdiadau, gyda\u2019r ymwybyddiaeth bod modd atal y rhan fwyaf o hunanladdiadau. Baton of Hope UK fydd y fenter ymwybyddiaeth ac atal hunanladdiad fwyaf y mae\u2019r DU wedi\u2019i gweld erioed, a bydd yn ysgogi sgyrsiau angenrheidiol ac annog gweithredu. Nod y fenter yw lleihau\u2019r stigma, gwella sut rydym yn gofyn cwestiynau i bobl, gwrando, a chyfeirio pobl at y cymorth cywir. Cred Baton of Hope \u2018Gyda\u2019n gilydd gallwn achub bywydau\u2019."}, {"text_idx": "#000007", "text": "Bydd Liz Probert, o Dorfaen yng Ngwent, yn dal y Baton of Hope yng Nghaerdydd, ar o\u0302l colli ei gw\u0302r i hunanladdiad. Clywsom ganddi cyn iddi gydio yn y baton er cof am ei gw\u0302r:"}, {"text_idx": "#000011", "text": "Byddaf yn cerdded gyda\u2019r Baton of Hope yn uchel ar ran yr holl bobl hynny sydd wedi lladd eu hunain yn Nhorfaen a\u2019r cyffiniau. Rwy\u2019n teimlo\u2019n falch fy mod yn cymryd rhan a byddaf yn sefyll ochr yn ochr a\u0302 phobl eraill sydd wedi mynd drwy\u2019r un profiad."}, {"text_idx": "#000014", "text": "Bydd y Baton yn teithio drwy\u2019r wlad cyn ymweld a\u0302 Chaerdydd ar 1 Gorffennaf 2023. Ym mhob ardal dewiswyd person i gario\u2019r baton; bydd personoliaethau nodedig, arweinwyr, a phobl a\u0302\u2019u straeon ysbrydoledig eu hunain o obaith yn cario\u2019r Baton rhwng dydd Sul 25 Mehefin a dydd Iau 6 Gorffennaf. Bydd Fatboy Slim, Chris Boardman a Will Vaulks ymhlith y rheini fydd yn cario\u2019r Baton i ddangos cefnogaeth."}, {"text_idx": "#000015", "text": "Gallwch weld llwybr taith Caerdydd yma"}, {"text_idx": "#000016", "text": "Hoffem ddymuno pob lwc i Liz a phawb sy\u2019n cymryd rhan wrth iddynt ddal y Baton of Hope er cof am y rheini sydd wedi marw drwy hunanladdiad."}, {"text_idx": "#000020", "text": "Mae cymorth a chefnogaeth ar gael 24 awr y dydd, 365 diwrnod y flwyddyn. Nid oes angen i unrhyw un brofi\u2019r teimladau anodd hyn ar eu pen eu hunain."}]